খাসির মাংস বলে সারমেয়র মাংস বিক্রি!

পানবাড়ি: খাসির মাংস বলে সারমেয়র মাংস বিক্রি! ঘটনায় ধৃত ১। পান বাড়ি এলাকার প্রতারণার এমনই এক ঘটনা প্রকাশ্যে আসায় চাঞ্চল্য ছড়িয়েছে গোটা এলাকায়।

বৃহস্পতিবার ঘটনাটি ঘটেছে পানবাড়ি এলাকায়। জানা গিয়েছে, এই এলাকায় এদিন হাটবার ছিল। স্থানীয় সূত্রে খবর, সেখানে এক ব্যক্তি সারমেয় কেটে তার ছাল পাশে রেখে খাসির মাংস বলেই বিক্রি করতে শুরু করে।

আরও পড়ুন: ছদ্মবেশে জাল নোটের কারবার! দু’লক্ষ টাকার জাল নোট-সহ গ্রেফতার ভুয়ো সাংবাদিক

জানা গিয়েছে, কিছু সময়ের মধ্যেই বাজারের বেশ কয়েকজন স্থানীয় বাসিন্দার বিষয়টি সন্দেহজনক লাগে। জানানো হয় ব্যবসায়ী সমিতিকে। তারপরই প্রশাসনের নজরে আসে ঘটনাটি। গ্রেফতার করা হয় অভিযুক্ত দীপ রায়কে। অভিযুক্তর বাড়ি রামশাইয়ের হাতিপোতা এলাকায়।

এ প্রসঙ্গে, ব্যবসায়ী সমিতির সম্পাদক কিরেন্দ্র নাথ রায় বলেন, অমানবিক ঘটনা ঘটিয়েছে অভিযুক্ত। পানবাড়ি বাজারের আলাদা নাম রয়েছে। অভিযুক্তর কঠোর শাস্তি হোক তার দাবি রাখছি।